**Progresul de implementare a Facilității de Creditare a Tinerilor (FCT).**

În perioada a anului 2019- 30 iunie 2021 in cadrul FCT la rate a dobânzii avantajoase fixe au fost finanțați **446 de antreprenori** tineri în sumă totală de circa **256,74 mil. MDL**. Programul se implementează prin intermediul Instituțiilor Financiare Participante și s-a extins în 35 de raioane ale țării.

Cele mai multe credite au fost acordate tinerilor antreprenori din raionul Râșcani – 45 in suma de 19,32 mil.lei, raionul Glodeni- 23 in suma de 11,29 mil.lei și municipiul Chișinău – 24 in suma de 18,53 mil.lei, UTA Găgăuzia – 57 in suma de 29,63 mil.lei. Ceilalți beneficiari provin din: Anenii Noi, Bălți, Basarabeasca, Călărași, Cantemir, Căușeni, Drochia, Edineț, Glodeni, Hîncești, Ialoveni, Leova, Nisporeni, Orhei, Rezina, Șoldănești, Soroca, Taraclia, Telenești și alte raioane ale țării.

Din fondurile FCT pot fi finanțate cheltuieli legate de procurarea a tehnicii agricole, echipamente pentru sisteme de irigare de scară mica, îngrășăminte minerale, utilarea camerelor frigorifice, sere, material săditor, semințe, conectare la rețele electrice și apeduct, utilaje de fabricare a mobilei e.t.c.

Programul a fost lansat in scopul promovării și încurajării tinerilor antreprenori, creării a noi locuri de muncă, ținând cont de necesitatea acordării sprijinului suplimentar acestora prin reducerea dobânzilor la creditele noi contractate prin băncile comerciale. Astfel, pentru creditele acordate în cadrul Programului, rata dobânzii este redusă cu cel puțin 4 puncte procentuale în raport cu rata medie la creditele acordate in sistemul bancar. Începând cu decembrie 2020 rata dobânzii pentru IFP in cadrul Facilității de Creditare a Tinerilor este fixă in valoare de 1,35%, iar pentru beneficiarii finali se recomanda IFP de a stabili o rata fixă care nu va depăși 4,35% anual.

Pentru susținerea tinerilor în cadrul Programului sunt disponibile resurse din fonduri circulante revolving a liniilor de credit administrate de OGPAE provenite din împrumuturi externe de stat pentru dezvoltare.

Principalele condiții de eligibilitate pentru tineri și afacerile finanțate sunt:  
- vârsta beneficiarilor potențiali cuprinsă între 18 și 35 ani, la momentul depunerii cererii de credit la Instituțiile Financiare Participante intermediare;  
- suma maximală a unui sub-împrumut - până la 1.5 mln. lei;  
- activitățile eligibile și scopul cheltuielilor finanțate - mărfuri și servicii, inclusiv capital circulant necesar pentru menținerea activității finanțate;  
- tinerii vor deține cel puțin 75 la sută din proprietatea întreprinderii/afacerii;  
- beneficiari pot fi persoane fizice și juridice înregistrate pe teritoriul Republicii Moldova.

Pentru contractarea creditelor avantajoase ale Programului, tinerii trebuie să se adreseze următoarelor Instituțiile Financiare Participante cu care Ministerul Finanțelor /OGPAE a semnat contracte de intermediere financiară:

1. BC “Moldova-Agroindbank” S.A.- tel. (022) 303277, 303234, 303222;
2. BC „Mobiasbancă -Groupe Societe Generale” S.A. (022)- tel. 812548, 812425;
3. BC „Moldindconbank” S.A.- tel. (022) 576798, 576839;
4. BC „Fincombank” S.A.-tel. (022) 269816;
5. BC „Energbank” S.A.-tel. (022) 858056;
6. BC „Comertbank” S.A.-tel. (022) 839734, 839737;
7. ÎM OM „Moldcredit” SRL. tel. (022) 549236;
8. BC „ProCredit Bank” S.A. tel. (022) 782498;
9. BC „EuroCreditBank”S.A. tel. (022) 500255;
10. OCN „Microinvest” SRL tel. (022)801701, 068669979;250025;
11. BC „Victoriabank” SA (022) 576419;576175.

**Oficiul de Gestionare a Programelor de Asistenta Externa.**

Tel. +373 22 238246. Fax: +373 22 238248.

Email: ogpae@ogpae.gov.md

Ultima actualizate: 30.06.2021